Illum, għal ħabta tal-4:45pm, il-Pulizija ġiet infurmata mill-Awtoritajiet tas-Saħħa li aktar kmieni matul il-ġurnata, fis-2:00pm, iddaħħal raġel l-Isptar Mater Dei wara li sofra xi ġrieħi. Mill-investigazzjonijiet li saru mill-Pulizija ta' Ħal Qormi rriżulta li r-raġel, li għandu 38 sena u residenti Ħal Qormi, weġġa' għax waqa' minn fuq is-serkin waqt tiġrija fil-Korsa l-Antika tal-Marsa. Aktar tard, hu ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.